A4-0021/98

Ψήφισμα σχετικά με την ειδική έκθεση αριθ. 5/97 του Ελεγκτικού Συνεδρίου για τη διαχείριση του κοινοτικού εμπορίου σιτηρών στο πλαίσιο του οποίου καταβάλλονται επιστροφές κατά την εξαγωγή ή εφαρμόζονται ειδικά καθεστώτα εισαγωγής και περιφερειακά προγράμματα ενισχύσεων συνοδευόμενη από τις απαντήσεις της Επιτροπής (C4-0351/97)

Το Ευρωπαΐκό Κοινοβούλιο,

- έχοντας υπόψη την ειδική έκθεση αριθ. 5/97 του Ελεγκτικού Συνεδρίου (C4-0351/97) ((ΕΕ C 159 της 26.5.1997, σελ. 1)),

- έχοντας υπόψη το άρθρο 188 Γ, παράγραφος 4, δεύτερο εδάφιο της Συνθήκης ΕΚ,

- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Γεωργίας και Ανάπτυξης της Υπαίθρου (A4-0021/98),

Α. λαμβάνοντας υπόψη ότι, κατά την περίοδο 1991-1994, οι επιστροφές κατά την εξαγωγή σιτηρών ανήλθαν σε 11.043 εκατ. Ecu, και ότι το ύψος των καταβληθεισών πιστώσεων στους διάφορους επιχειρηματίες των κρατών μελών ασκεί πραγματική επιρροή στη δραστηριότητα των επιχειρήσεων που επωφελούνται από τις χρηματοδοτικές αυτές παρεμβάσεις, καθώς και στην οικονομική δραστηριότητα των κρατών μελών,

Β. λαμβάνοντας υπόψη ότι, υπ' αυτές τις συνθήκες, σκόπιμο είναι η Επιτροπή, σε συνεργασία με τα κράτη μέλη, να προσπαθήσει να λάβει το συντομότερο δυνατόν τα αναγκαία μέτρα, ώστε να καλυφθούν τα κενά και οι ανεπάρκειες που διαπιστώνονται στην ειδική έκθεση αριθ. 5/97 του Ελεγκτικού Συνεδρίου,

1. εκφράζει τη λύπη του για το γεγονός ότι οι βασικοί συντελεστές μεταποίησης παρέμειναν επί 24 έτη αμετάβλητοι, γεγονός που επιβάρυνε τον προϋπολογισμό της Ένωσης με σημαντικό πρόσθετο κόστος 7

2. ζητεί από την Επιτροπή να προβεί:

- στην ανάκτηση των ποσών που καταβλήθηκαν αχρεωστήτως λόγω της απουσίας ελέγχων σχετικά με την καταγωγή της εξαχθείσας βύνης,

- στη διασάφηση των κανονιστικών ρυθμίσεων όσον αφορά την επιλεξιμότητα των σύνθετων ζωοτροφών για επιστροφές 7

3. ζητεί από την Επιτροπή να προβεί κατά προτεραιότητα στην κωδικοποίηση του κανονισμού (ΕΟΚ) αριθ. 3665/87 σχετικά με τις κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προΐόντα ((ΕΕ L 351 της 14.12.1987, σελ. 1.)) προκειμένου να εναρμονίσει και να βελτιώσει την ποιότητα των φυσικών ελέγχων όσον αφορά τα εξαγόμενα σιτηρά 7

4. καλεί την Επιτροπή να θέσει σε εφαρμογή, σε συνεργασία με τα κράτη μέλη, μια πραγματική πολιτική συντονισμού των ελέγχων των πολυεθνικών επιχειρήσεων από την πλευρά των αρμόδιων εθνικών οργανισμών και να ενημερώσει το Κοινοβούλιο για τα αποτελέσματα που επιτεύχθηκαν 7

5. ζητεί, σύμφωνα με τις παρατηρήσεις του Ελεγκτικού Συνεδρίου, όπως ο εφοδιασμός της Πορτογαλίας σε αραβόσιτο προερχόμενον από τρίτες χώρες διασφαλίζεται κατά τρόπο που να μη θίγει την κοινοτική παραγωγή και να μην προκαλεί υπερβάλλον κόστος για τον προϋπολογισμό της Ευρωπαΐκής Ένωσης 7

6. θεωρεί απαραίτητη μια μεταρρύθμιση του προγράμματος POSEIMA βάσει των παρατηρήσεων του Ελεγκτικού Συνεδρίου, λαμβάνοντας ιδίως υπόψη τις ανάγκες διανομής μεταξύ νησιών 7

7. ζητεί από την Επιτροπή, εν αναμονή νέων διοργανικών διαπραγματεύσεων για την «επιτροπολογία», να τηρήσει πλήρως τη σχετική συμφωνία στην οποία κατέληξαν το Σεπτέμβριο του 1996 η Επιτροπή και το Κοινοβούλιο 7

8. ζητεί από την Επιτροπή να εκπονήσει έκθεση σχετικά με τις συνέπειες των διαπιστώσεων του Ελεγκτικού Συνεδρίου, στο πλαίσιο των ad hoc διαδικασιών εκκαθάρισης των λογαριασμών, και τούτο εγκαίρως ώστε να ληφθούν υπόψη στις αποφάσεις του Ευρωπαΐκού Κοινοβουλίου περί απαλλαγής ως προς την εκκαθάριση των λογαριασμών 7

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και το Ελεγκτικό Συνέδριο.